UEFA Kup pobjednika kupova
UEFA Kup pobjednika kupova bilo je nogometno takmičenje pod okriljem UEFA-e sastavljeno od pobjednika domaćih kupova iz skoro svih evropskih liga. Prvo je održano u sezoni 1960/61, a posljednje u sezoni 1998/99. Takmičenje je tada ukinuto da bi se povećao kvalitet Lige prvaka. Pobjednici domaćih kupova otada su stjecali pravo učešća u Kupu UEFA, kasnije preimenovanom u Evropsku ligu. Nijedan osvajač ovog takmičenja nije uspio odbraniti trofej. Najuspješniji klub u historiji je Barcelona sa 4 trofeja, dok je posjednji osvojio Lazio.